Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 673/13/7701	Bardejov, 9.1.2015
EEČ : 2-54-24-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.1.2015, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 06.08.2013 v čase okolo 18.00 hod. prišla do lesného porastu č. 350 zv. XXXXX v katastrálnom území obce XXXXX, okr. XXXXX, ktorá patrí do lesného pôdneho fondu a tam bez povolenia odcudzila na zemi nachádzajúcu sa drevnú hmotu buk o výmere 0,2 priestorového metra, čím takto pre XXXXX republiky, štátny podnik banská Bystrica, Odštepný závod prešov, Lesná správa XXXXX, spôsobila celkovú škodu vo výške 2,09 eur,

Uznesením prokurátora Okresnej prokuratúry XXXXX zo dňa 9.1.2015, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením povereného príslušníka OO PZ XXXXX zo dňa 31.08.2013 sp. zn. XXXXX bolo začaté trestné stíhanie a súčasne obvinenej ml. XXXXX vznesené obvinenie pre prečin krádeže podľa § 212 ods. 2, písm. d/ Tr. zák. pre skutok, ktorý je uvedený vo výrokovej časti tohto uznesenia.
Tento prečin obvinená spáchala tak, že dňa 06.08.2013 v čase okolo 18.00 hod. prišla do lesného porastu č. XXXXX na parcelu pod č. 1597/1 v katastrálnom území obce XXXXX, okr. XXXXX, ktorá patrí do lesného pôdneho fondu a tam bez povolenia odcudzila na zemi nachádzajúcu sa drevnú hmotu buk o výmere 0,2 priestorového metra, čím takto pre XXXXX republiky, štátny podnik banská Bystrica, Odštepný závod prešov, Lesná správa XXXXX, spôsobila celkovú škodu vo výške 2,09 eur.

	Uznesením tunajšej okresnej prokuratúry zo dňa 30.10.2013 sp. zn. XXXXX bolo podľa § 216 ods. 1 Tr. por. trestné stíhanie podmienečne zastavené a obvinenej bola určená skúšobná doba v trvaní 1 /jedného/ roka. Uznesenie nadobudlo právoplatnosť dňa 07.12.2013, teda skúšobná doba uplynula dňom 07.12.2014.

	Obvinená v skúšobnej dobe viedla bezúhonný život, spáchala síce jeden priestupok proti občianskemu spolunažívaniu, kde priestupok bol prejednaný na Okresnom úrade v Bardejove, Odbor všeobecnej a vnútornej správy dňa 19.08.2014, kde konanie ale bolo zastavené, v mieste terajšieho bydliska má dobrú povesť ako to vyplýva z informácie Obvodného oddelenia PZ XXXXX a z obecného úradu XXXXX, okr. XXXXX a teda splnila podmienky podmienečného zastavenia trestného stíhania. V registri trestov nemá novší záznam.

	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor